text: Se video: Halli-hallo og lige et øjeblik
  23 oktober 2014 kl. 14.41
  Husker du også julekalendere som Brødrene Mortensens Jul, Skibet i Skilteskoven og Krummernes Jul? Så husker du helt sikkert også denne nisse, som i dag besøgte Gram Slot. Selvom det ikke er jul endnu, så var han allerede en smule fræk over for vores fotograf.
  Når vi her på TV SYD tager ud på optagelse, så starter vi altid med at spørge om kildens navn og job. Så er vi sikre på, at alle, som ser optagelserne ved, hvem der er på. Vi har også den mulighed, at vi kan klippe i vores interviews, så kun det mest relevante for vores historie kommer med i fjernsynet.
  Men engang imellem kommer der også noget rigtig sjovt, som vi desværre ikke har plads til i vores nyhedsudsendelser. Vores fotograf Louise Mathilde Johnsen fik i dag en helt særlig gæst i linsen. Her får du et uredigeret og morsomt interview med personen, som i dag gæstede Gram Slot. Herfra kan vi vidst godt sige god jul.
  Tag børnene med hen foran skærmen og smugkig på TV2s julenisse. Han vender tilbage 1. december.
  Varighed: 2:57
  Er du interesseret i mere Pyrus, så se hvornår han besøger Gram Slot her
  